laion/Wikipedia-Exotic huggingface dataset:
אוניברסיטת זאגרב

אוניברסיטת זאגרב (בקרואטית: Sveučilište u Zagrebu) היא אוניברסיטה ציבורית בעיר זאגרב, בירת קרואטיה. האוניברסיטה היא הגדולה בקרואטיה, מונה 28 פקולטות ולומדים בה למעלה מ-70,000 סטודנטים. ב-2018 דורגה במקום ה-463 מתוך 1,000 שנכנסו לדירוג האוניברסיטאות העולמי. ב-23 בספטמבר 1669 הוציא לאופולד הראשון, קיסר האימפריה הרומית הקדושה, צו שהתיר לחברי מסדר ישועים להקים מוסד אקדמי בעיר החופשית אגראם (זאגרב של ימינו). מועד זה נחשב לתאריך כינונה של אוניברסיטת זאגרב. הישועים הפעילו את המוסד עד 1773, מועד בו הורה האפיפיור קלמנס הארבעה עשר על הפסקת פעילות המסדר. בהמשך, ב-1776 אישרה הקיסרית מריה תרזה את הקמתה של האקדמיה המלכותית למדעים ובה נכללו שלוש פקולטות: פילוסופיה, תאולוגיה ומשפטים. המוסד פעל במתכונת זו עד 1874. ב-1869 ביקר פרנץ יוזף הראשון, קיסר האימפריה האוסטרו-הונגרית בזאגרב והוציא צו המאשר הקמת אוניברסיטה עירונית. ב-19 באוקטובר 1874 נחנכה בטקס חגיגי "האוניברסיטה המלכותית על שם פרנץ יוזף הראשון" בעיר. במועד חניכת האוניברסיטה במתכונת החדשה היו בה 4 פקולטות: פילוסופיה, תאולוגיה, משפטים ורפואה ועד לראשית המאה ה-20 גדלה לכדי 7 פקולטות בנות 12 מחלקות. לאחר מלחמת העולם השנייה הורחבה ההכשרה הטכנולוגית באוניברסיטה והפקולטה לטכנולוגיה פוצלה ל-4 פקולטות שונות. לאחר כינון קרואטיה חתמה ממשלתה על הסכם בולוניה והוחל בתהליך של סטנדרטיזציה והתאמה של קורסים ונקודות זכות אקדמיות עבור תארים זהים כפי שהתבצע בכל היבשת. לאורך השנים השתלבו בני הקהילה היהודית בתפקידי הוראה באוניברסיטה ומהם ניתן לציין ד"ר מאברו זק"ש מייסד ענף הרפואה המשפטית באזור קרואטיה והמרצה הראשון של האוניברסיטה במתכונתה החדשה, את פרופסור יוסיף גולדברג שהקים את המחלקה לגאופיזיקה וכיהן כדקאן הפקולטה למדעים, את פרופסור ליאון גרשקוביץ' שהיה ממקימי הפקולטה למדע המדינה וכיהן כדקאן הפקולטה ואת פרופסור איבו גולדשטיין מבכירי ההיסטוריונים בקרואטיה בראשית המאה ה-21. באוניברסיטה קיימים 6 בתי ספר ובהם 28 פקולטות ו-3 אקדמיות לאמנויות. היא מפעילה שלוחות בוואראז'דין ובסיסאק. מדעי הטבע הפקולטה למדעים הנדסה הפקולטה להנדסה כימית וטכנולוגיה הפקולטה להנדסה אזרחית הפקולטה להנדסת חשמל ומחשבים הפקולטה לגאודזיה הפקולטה לגאו-טכניקה (ואראז'דין) הפקולטה לאמנות גרפית הפקולטה להנדסת מכונות ולהנדסה ימית הפקולטה למטלורגיה (סיסאק) הפקולטה לכרייה, גאולוגיה ונפט הפקולטה להנדסת טקסטיל הפקולטה להנדסת תנועה מדעי הביו-רפואה הפקולטה לרוקחות וביו כימיה הפקולטה לווטרינריה הפקולטה לרפואת שיניים הפקולטה לרפואה ביוטכנולוגיה הפקולטה לחקלאות הפקולטה לטכנולוגיית מזון ולביוטכנולוגיה הפקולטה ליערנות מדעי החברה הפקולטה לכלכלה ומנהל עסקים הפקולטה לקינסיולוגיה הפקולטה למשפטים הפקולטה לארגון ומידענות (ואראז'דין) הפקולטה לחינוך מיוחד הפקולטה לחינוך (הכשרת מורים) מדעי הרוח הפקולטה הקתולית לתאולוגיה הפקולטה למדעי החברה והרוח המכון ללימודי קרואטיה האוניברסיטה מפעילה 3 אקדמיות לאמנות: האקדמיה לאמנויות הדרמה האקדמיה לאמנויות יפות האקדמיה למוזיקה מדיה וקבצים בנושא אוניברסיטת זאגרב בוויקישיתוף אתר האינטרנט הרשמי של אוניברסיטת זאגרב (בקרואטית) אתר האינטרנט הרשמי של אוניברסיטת זאגרב (באנגלית) אוניברסיטת זאגרב, ברשת החברתית אקס (טוויטר) אוניברסיטת זאגרב, ברשת החברתית LinkedIn אוניברסיטת זאגרב, סרטונים בערוץ היוטיוב דירוג האוניברסיטאות בקרואטיה, באתר cwur.org/2018-19 (באנגלית).
ישראל באירוויזיון 1991

ישראל השתתפה באירוויזיון 1991 עם השיר "כאן" בביצועם של אורנה ומשה דץ בעיר רומא, שבאיטליה. תחרות הקדם-אירוויזיון לשנת 1991 נערכה בבנייני האומה בירושלים בהנחייתם של שירה גרא ודני רופ. התחרות התקיימה ב-27 במרץ 1991, זמן קצר לאחר סיום מלחמת המפרץ וסימלה את החזרה לשגרה מאווירת המלחמה, כפי שנרמז מספר פעמים במהלך התחרות. בתחרות השתתפו 12 שירים שהתמודדו על הזכות לייצג את ישראל באירוויזיון 1991, שנערך באותה שנה ברומא שבאיטליה. במקום הראשון זכה השיר "כאן" בביצועם של אורנה ומשה דץ. השיר נכתב והולחן על ידי עוזי חיטמן, אשר נבצר ממנו להגיע לתחרות עקב מחלה. ניקוד השירים התבצע על ידי 7 מוקדי שיפוט ברחבי הארץ, כאשר כל מוקד חילק לשירים נקודות על-פי המדרג הבא: 1, 2, ,3, 4, 5, 6, 7, 8 ,10 ו-12 נקודות. ירושלים - משה גרטל חיפה - עמוס כרמלי פתח תקווה - מירה באואר תל אביב - דני לבנשטיין דימונה - אלון בן דוד אריאל - בני ליס קיבוץ פלמ"ח צובה - רבקה נוימן ישראל הופיעה ה-15 בסדר ההופעה, אחרי נורווגיה ולפני פינלנד. בתום ההצבעה ישראל קיבלה 139 נקודות והגיעה למקום ה-3 מתוך 22 מדינות שהשתתפו בתחרות. הצבעת חבר השופטים הישראלי העניקה את ה-12 נקודות שלה לצרפת. כשישראל נתנה את 12 הנקודות לצרפת הזמרת אמינה (תוניסאית מוסלמית) קמה אל אורנה ומשה דץ וחבקה אותן לאות תודה. השיר "כאן" הצליח להציב את ישראל במקום השלישי, במרחק של 7 נקודות בלבד מהמקום הראשון, וזאת לאחר רצף של 5 שנים שבהן לא הצליחה ישראל להתברג בין חמשת המקומות הראשונים בתחרות. ישראל באירוויזיון קדם-אירוויזיון אירוויזיון 1991 קדם אירוויזיון, באתר הפסטיבלים קדם אירוויזיון 1991 - חלק א, סרטון באתר יוטיוב קדם אירוויזיון 1991 - חלק ב - ושידור טקס הענקת פרסי תפוח הזהב, סרטון באתר יוטיוב קדם אירוויזיון 1991 - חלק ג, סרטון באתר יוטיוב קדם אירוויזיון 1991 באתר סטריאו ומונו ישראל באירוויזיון 1991, סרטון באתר יוטיוב Israel 1991, באתר esc history אירופה לשלוש דקות - פרק 6, סרטון באתר יוטיוב אירופה לשלוש דקות - פרק 10, סרטון באתר יוטיוב אילנה באום ורון פודכלכניק, דני רופ ודליה מזור מועמדים להנחות את הקדם אירוויזיון, באתר מעריב, ‏25 בפברואר 1991 אילנה באום, פעם שאלו אותו מה מזג האוויר - עכשיו מבקשים כרטיסים לקדם-אירוויזיון, באתר מעריב, ‏17 במרץ 1991 אילנה באום, הקדם אירוויזיון ב-27 במרס, באתר מעריב, ‏4 במרץ 1991 טל פרי, הדצים: הכינו את הממחטות, באתר מעריב, ‏31 במרץ 1991 אילנה באום, עולים וחיילים בין השופטים היום בתחרות קדם אירוויזיון, באתר מעריב, ‏27 במרץ 1991 Detailed voting results
VfL גומרסבך

VfL גומרסבך היא קבוצת כדוריד מהעיר גומרסבך (כ-50 ק"מ מקלן) שבגרמניה ומשחקת בליגה הגרמנית בכדוריד. הקבוצה הוקמה ב-1923 ועד לשנת 1966 שיחקה בשיטת 11*11. בסוף שנות ה-60 של המאה ה-20-תחילת שנות ה-70 של המאה ה-20 היא הייתה בין החזקות בליגה ובאירופה - באותן השנים היא זכתה מספר פעמים בליגת האלופות בכדוריד. עם השנים היא נחלשה, אך ממשיכה להיות בין הקבוצות החזקות בליגה. הליגה הגרמנית בכדוריד - 12 זכייה: 1966,1967,1969,1973,1974,1975,1976,1982,1983,1985,1988,1991 גביע גרמני - 5 זכייה: 1978,1979,1982,1983,1985 ליגת האלופות בכדוריד - 5 זכייה: 1967,1970,1971,1974,1983 סגנית: 1972 גביע אירופה למחזיקות גביע - 4 זכייה: 1978,1979,2010,2011 מדיה וקבצים בנושא VfL גומרסבך בוויקישיתוף אתר האינטרנט הרשמי של VfL גומרסבך ערך זה הוא קצרמר בנושא כדוריד. אתם מוזמנים לתרום לוויקיפדיה ולהרחיב אותו.
וייטנאם במשחקים האולימפיים לנוער

וייטנאם משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. לאורך השנים צברו ספורטאי הנוער הווייטנאמים תשעה מדליות, מתוכן ארבע מדליות זהב. המשלחת הראשונה של וייטנאם למשחקים האולימפיים לנוער הייתה לאולימפיאדת הנוער סינגפור וכללה 13 ספורטאים שהתחרו בשבעה ענפי ספורט. המשלחת זכתה בארבעה מדליות, מתוכן מדליית זהב יחידה. המשלחת הגיעה להישגים נאים בענפים הרמת משקולות עם זכייה במדליית זהב בקטגוריית משקל עד 56 ק"ג נערים ודירוג במקום הרביעי בקטוגריות המשקל עד 62 ק"ג נערים ועד 48 ק"ג נערות, בטאקוונדו עם זכייה במדליית כסף בקטגוריית משקל עד 55 נערות ובמדליית ארד בקטגוריית משקל עד 55 ק"ג נערים. המשלחת זכתה גם במדליית ארד בטורניר הנערות בבדמינטון ודורגה במקום הרביעי בענף ההיאבקות בקטגוריית משקל עד 52 ק"ג נערות בסגנון היאבקות חופשי. ספורטאי המשלחת התחרו גם בענפים אתלטיקה, קליעה ושחייה אולם לא הגיעו להישגים גבוהים. המשלחת לאולימפיאדת הנוער נאנג'ינג מנתה 13 ספורטאים שהתחרו בשבעה ענפי ספורט. המשלחת זכתה בשתי מדליות, מתוכן מדליית זהב יחידה. המשלחת הגיעה להישגים בענף השחייה עם זכייה במדליית זהב במשחה 200 מטר בסגנון שחייה מעורב אישי לנערות, דירוג במקום הרביעי במשחה 800 מטר בסגנון שחייה חופשית לנערות ודירוג במקום השישי במשחה 200 מטר בסגנון שחייה מעורב אישי לנערים. בענף הרמת משקולות המשלחת זכתה במדליית כסף בקטגוריית משקל עד 56 ק"ג נערים ודורגה במקום החמישי בקטגוריית משקל עד 48 ק"ג נערות. ספורטאי המשלחת לא הגיעו להישגים בענפים בדמינטון, התעמלות, חתירה, טאקוונדו וכדורעף חופים. וייטנאם במשחקים האולימפיים וייטנאם במשחקים הפאראלימפיים
שירו (שיר)

שירו הוא השיר שיצג את ישראל באירוויזיון 1993 שנערך ב-15 במאי 1993 באירלנד. השיר נכתב על ידי יורם טהרלב והולחן על ידי שייקה פייקוב. את השיר ביצעה להקת שירו בהובלתה של שרה'לה שרון (שאר חברי הלהקה היו בני נדלר, גיא ברכה, יוליה פרייטור, רחלי חיים וורדה זמיר כזמרת ליווי) במסגרת תחרות הקדם-אירוויזיון 1993, ובה הם זכו במקום הראשון עם 67 נקודות. הם גברו על 11 מתמודדים נוספים, ביניהם זמרים ידועי שם כגון: אדם, דוד ד'אור, צביקה פיק ושימי תבורי. כשקיבלה זר פרחים לרגל הזכייה, הכריזה: "הפרחים לצה"ל", והביטוי חדר לשיח בישראל. בעוד שבתחרות הקדם-אירוויזיון בוצע השיר בעברית בלבד, באירוויזיון עצמו הוחלפו חלק ממילותיו המקוריות של השיר, כך ששולבו בו משפטים בשפה האנגלית: Sing a song, sing till you can no more Let the world know what you're singing for Sing a song, oh, sing it loud and high Till it reaches up to the sky עובדה בולטת נוספת היא, שכל חברי הלהקה ענדו סרט אדום על חולצותיהם, כסמל למלחמה במחלת האיידס. לבסוף נחל השיר כישלון בתחרות, כאשר הוא קיבל 4 נקודות בלבד, מה שהביא אותו למקום ה-24 מתוך 25 מדינות משתתפות. בעקבות כך, נמנע מישראל להשתתף שנה לאחר מכן באירוויזיון 1994, שכן באותה שנה נקבע, כי רק המדינות שב-18 המקומות הראשונים יורשו להשתתף בתחרות העוקבת. מילות השיר "שירו" באתר שירונט שירו, סרטון באתר יוטיוב אירוויזיון 1993 באתר יוטיוב
שני משוגעים

"שני משוגעים" הוא שיר עברי שבוצע על ידי הזמר הישראלי עומר אדם. השיר, שנכתב והולחן על ידי סתיו בגר ואליה רוסיליו, נבחר כשיר השנה במצעד הפזמונים העברי השנתי לשנת תשע"ח (2018) של גלגלצ ואתר ynet. השיר יצא כסינגל בינואר 2018. בשיר פונה הדובר-השר לאהובתו ומזכיר לה את אהבתם בילדות. המופע של עומר אדם בשנת 2018 שזכה להצלחה רבה, נקרא אף הוא "שני משוגעים", כשם השיר. על פי נתוני אקו"ם ומדיה פורסט היה השיר למושמע ביותר בתחנות הרדיו השונות בשנת תשע"ח. לפי נתוני שירות המוזיקה ספוטיפיי, "שני משוגעים" היה לשיר הישראלי המושמע ביותר בספוטיפיי בשנת פעילותה הראשונה בישראל. השיר זכה במקום הראשון במצעד הפזמונים השנתי של גלגלצ, במצעד של מאקו והגיע למקום השני במצעד השנתי של כאן גימל. באוגוסט, העלו אביב אלוש ועילי בוטנר ביצוע בגרסת רוק לשיר, מהאולפן של גלגלצ. בינואר 2020, הוציא לואי עלי גרסה בשפה הערבית לשיר בשם "מג'נין". סרטון השיר "שני משוגעים" באתר יוטיוב מילות השיר "שני משוגעים" באתר שירונט יוסי חרסונסקי, עיון ביקורת, באתר יוסימיוזיק בן שלו, העומק והחספוס בקולו של עומר אדם הם אוצרות, השירים באלבומו החדש לא, באתר הארץ, 15 בפברואר 2018 אברי גלעד נגד שיר של עומר אדם: "ילדים מתרגלים פגיעה מינית בגיל שש", באתר מעריב אונליין, 7 באוגוסט 2018 רן בוקר, משוגע: שיר חדש לעומר אדם, באתר ynet, 14 בינואר 2018 אלה אהרונוב, האם עומר אדם יקיים הופעה נוספת בחיפה?, באתר כלבו – חיפה והצפון, 11 במרץ 2018 ערן סויסה, עשרה משוגעים: מצעד השירים המושמעים של השנה, באתר ישראל היום, 21 באוגוסט 2018 מעריב אונליין, ‏מצעד ספוטיפיי: עומר אדם בראש, אייל גולן בחוץ, נטע ברזילי מאחור, באתר מעריב אונליין, 13 במרץ 2019 עמי פרידמן ודלית רצ'שטר, אתם בחרתם: "שני משוגעים" של עומר אדם הוא שיר השנה, באתר ynet, 6 בספטמבר 2018 שיר השנה תשע"ח: "שני משוגעים" של עומר אדם, באתר ‏מאקו‏, 9 בספטמבר 2018
איסלנד במשחקים האולימפיים לנוער

איסלנד משתתפת בכל המשחקים האולימפיים לנוער שהתקיימו מאז היווסדם באולימפיאדת הנוער סינגפור (2010). לאורך השנים צברו ספורטאי הנוער האיסלנדים שתי מדליות, זהב וארד. איסלנד משתתפת גם במשחקי החורף האולימפיים לנוער. אולם, עד כה לא זכה ספורטאי נוער אולימפי איסלנדי במדליה במשחקי החורף. המשלחת הראשונה של איסלנד למשחקים האולימפיים לנוער הייתה לאולימפיאדת הנוער סינגפור. המשלחת כללה שישה ספורטאים שהתחרו בענף השחייה. ספורטאי המשלחת לא העפילו לגמרים אך גם לא סיימו במקומות האחרונים. המשלחת לאולימפיאדת הנוער נאנג'ינג היא הגדולה ביותר שאיסלנד שלחה עד כה. המשלחת מנתה עשרים ספורטאים שהתחרו בשני ענפים. המשלחת זכתה במדליית ארד יחידה בטורניר הנערים בענף הכדורגל. בדומה, לאולימפיאדת הנוער סינגפור, ספורטאי המשלחת לא הגיעו להישגים משמעותיים בענף השחייה. איסלנד השתתפה במשחקי החורף האולימפיים לנוער החל מראשיתם באולימפיאדת הנוער אינסברוק. המשלחת כללה שלושה ספורטאים שהתחרו בשני ענפי ספורט. המשלחת רשמה הישג בענף הסקי אלפיני כאשר דורגה במקום השמיני במסלול סלאלום לנערות. בענף הסקי למרחקים ספורטאי המשלחת לא הגיעו להישגים משמעותיים. המשלחת לאולימפיאדת הנוער לילהאמר מנתה שלושה ספורטאים שהתחרו בשני ענפי ספורט. בניגוד לאולימפיאדת הנוער אינסברוק, המשלחת לא רשמה הישגים משמעותיים בענף הסקי אלפיני. כמו כן, ספורטאי המשלחת לא הגיעו להישגים בענף הסקי למרחקים.   ענף לא פעיל איסלנד במשחקים האולימפיים איסלנד במשחקים הפאראלימפיים
סוכני העל

סוכני העל (בצרפתית: SpieZ! Nouvelle Génération, באנגלית: !The Amazing Spiez) היא סדרת הנפשה צרפתית-קנדית לילדים, המשמשת כספין אוף לסדרת ההנפשה "טוטלי ספייס" ששודרה לראשונה בשנת 2001. הסדרה הופקה על ידי חברות "Marathon Media Group" ו-"Image Entertainment Corporation", בוימה על ידי סטפן ברי, רודולף פלוקין ופטריק לאבויה, ונכתבה על ידי וינסנט צ'בלון-דמרסי, מישל למורו, רוברט למורו, בן יוסף, פרנק יאנג ודוד מישל. הסדרה שודרה לראשונה בצרפת (בערוץ TF1) ובקנדה (בערוץ Teletoon) ב-15 במרץ 2009. לסדרה יש 2 עונות ו-52 פרקים באורך 22 דקות. שפות המקור של הסדרה הן צרפתית ואנגלית והיא דובבה לשפות נוספות, ביניהן: עברית ואיטלקית. בישראל הסדרה דובבה לעברית על ידי אולפני "דאבי דאב" ושודרה לראשונה בשנת 2010 בערוץ הילדים, זאת בניגוד לסדרה "טוטלי ספייס" שדובבה על ידי "אולפני אלרום" ושודרה במקור בערוץ ג'טיקס ואחר כך בערוץ דיסני. הסדרה מציגה את הרפתקאותיהם של ארבעה אחים בגיל העשרה: לי, מייגן, מארק וטוני, אשר הם מתפקדים כסוכנים של טופ, ומצילים את העולם. מפני שהסדרה משמשת כספין אוף לסדרה "טוטלי ספייס", בנות הטוטלי ספייס מופיעות מספר פעמים בסדרה, וג'רי מופיע במהלך כל הסדרה בתור הבוס של האחים הסוכנים. לי קלארק - בכור משפחת קלארק והחזק ביותר. הוא אתלטי מאוד והמרגל הכי חזק בקבוצה. בעוד ששני אחיו חולקים תכונות מצחיקות ולא בשלות, לי הוא כמו דמות אב. מייגן קלארק - ילדה אופטימית ואנרגטית. אוהבת לספר בדיחות ולהשתמש במשחקי מילים. מארק קלארק - החכם ביותר במשפחת קלארק. יש לו את הידע על כל נושא ואדם בעולם. טוני קלארק - האח הצעיר ביותר במשפחת קלארק. חסר סבלנות וסומך יותר מידי על האינטואיציה שלו. ג'רי - המייסד והמנהל של טופ. הוא ג'נטלמן בריטי בגיל העמידה. רציני מאוד. תמי - ילדה פופולרית ויריבתה של מייגן. מפונקת ומתנשאת. מר קלארק - אב משפחת קלארק. סוכן לשעבר שאין לו מושג שילדיו סוכנים. בעלים של חנות ספורט. גברת קלארק - אם משפחת קלארק. סוכנת לשעבר שאין לה מושג שילדיה סוכנים. סוכנת נדל"ן. במאית הדיבוב בעברית היא אפי בן ישראל, ומפיקת הדיבוב היא ענבר שטגר עזרא. אתר האינטרנט הרשמי של סוכני העל (באנגלית) "סוכני העל", במסד הנתונים הקולנועיים IMDb (באנגלית) "סוכני העל", באתר Rotten Tomatoes (באנגלית) "סוכני העל", באתר Metacritic (באנגלית) "סוכני העל", במיזם "אישים" לתיעוד היצירה הישראלית פרומו הסדרה בעברית, באתר יוטיוב
צרשיח

צרשיח (שם מדעי: Oecanthus pellucens) הוא מין במשפחת הצרצריים, בתת-משפחת צרצרי העצים, במחלקת החרקים. שניים מתת-המינים במין זה הם Oecanthus pellucens calinensis ו-Oecanthus pellucens pellucens. המין נפוץ בעיקר באגן הים התיכון ודרום-מרכז אירופה. הסביבה הנוחה לו היא אחו שמשי, כרי דשא ולפעמים מקומות מעט צחיחים יותר. זכר בוגר מגיע לאורך של 10–13 מילימטרים, ואילו הנקבות ארוכות מהזכרים במילימטר בממוצע. צבע הפרטים הוא צהוב-חום, בדומה לקש. גופם מאורך. כנפיהם ארוכות לרוב מקצה בטנם. כנפי הזכר ארוכות מאלו של הנקבה. המחושים ארוכים משאר הגוף. הבוגרים חיים בדרך כלל בין החודשים יולי לאוקטובר, והם פעילי לילה. הזכרים משפשפים את כנפיהם זו בזו, תכופות, וכך מייצרים צליל חיזור רם. אחרי הזיווג, הנקבה מטילה ביצים על צמחים, במיוחד על גפנים. בחודש יולי, הזחלים חיים ברקמות העלים של הצמחים. מדיה וקבצים בנושא צרשיח בוויקישיתוף צרשיח, באתר NCBI (באנגלית) צרשיח, באתר האנציקלופדיה של החיים (באנגלית) צרשיח, באתר GBIF (באנגלית) http://www.insectour.com/web/?pagetype=0&itemid=283616 ערך זה הוא קצרמר בנושא פרוקי-רגליים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "צרשיח".
בוסניה והרצגובינה במשחקים האולימפיים לנוער

בוסניה והרצגובינה משתתפת בכל המשחקים האולימפיים לנוער שהתקיימו מאז היווסדם באולימפיאדת הנוער סינגפור (2010). לאורך השנים צברו ספורטאי הנוער מבוסניה והרצגובינה שתי מדליות. בוסניה והרצגובינה משתתפת גם במשחקי החורף האולימפיים לנוער. אולם, עד כה לא זכה ספורטאי נוער אולימפי מבוסניה והרצגובינה במדליה במשחקי החורף. המשלחת הראשונה של בוסניה והרצגובינה למשחקים האולימפיים לנוער הייתה לאולימפיאדת הנוער סינגפור. המשלחת כללה חמישה ספורטאים שהתחרו בארבעה ענפי ספורט. המשלחת זכתה במדליית ארד יחידה בענף הטניס בטורניר הנערים. ספורטאי המשלחת התחרו גם בענפים אתלטיקה, ג'ודו, שחייה אך לא הגיעה להישגים משמעותיים. המשלחת לאולימפיאדת הנוער נאנג'ינג מנתה שישה ספורטאים שהתחרו בארבעה ענפים. המשלחת זכתה במדליית כסף יחידה בענף הג'ודו בקטגוריית משקל עד 78 ק"ג נערות. המשלחת לא רשמה הישגים בענפים אתלטיקה, טאקוונדו ושחייה. בוסניה והרצגובינה השתתפה במשחקי החורף האולימפיים לנוער החל מראשיתם באולימפיאדת הנוער אינסברוק וכללה ארבעה ספורטאים שהתחרו בשלושה ענפי ספורט. המשלחת לא רשמה הישגים בענפים לוז', סקי אלפיני וסקי למרחקים. המשלחת לאולימפיאדת הנוער לילהאמר מנתה חמישה ספורטאים שהתחרו בשלושה ענפי ספורט. בדומה לאולימפיאדת הנוער אינסברוק, המשלחת לא רשמה הישגים משמעותיים בענפים סקי אלפיני וסקי למרחקים. כמו כן, ספורטאי המשלחת סיימו במקומות האחרונים בענף הביאתלון. בוסניה והרצגובינה במשחקים האולימפיים בוסניה והרצגובינה במשחקים הפאראלימפיים
ישראל באירוויזיון 1993

ישראל השתתפה באירוויזיון 1993 עם השיר שירו בביצוע של שרה'לה שרון ולהקת שירו בעיר מילסטריט, במדינת אירלנד. תחרות הקדם-אירוויזיון לשנת 1993 התקיימה ב-1 באפריל 1993 במרכז דוהל שבשכונת התקווה בתל אביב. 12 שירים התמודדו בתחרות על הזכות לייצג את ישראל באירוויזיון בפעם ה-19, במסגרת אירוויזיון 1993, שנערך באותה שנה באירלנד. בתחרות זכו שרה'לה שרון ולהקת שירו עם השיר "שירו", שכתב יורם טהרלב והלחין שייקה פייקוב. את התחרות הנחה נתן דטנר, שהנחה בעבר את קדם אירוויזיון 1985 ואף ייצג (יחד עם אבי קושניר) את ישראל קודם לכן באירוויזיון 1987 עם השיר "שיר הבטלנים". לאחר השמעת כל השירים ורגע לפני הקראת תוצאות השיפוט הוצגו קטעים מתוך הופעות עבר של ישראל באירוויזיון. כמו כן שולבו קטעי הומור בהשתתפותם של רבקה מיכאלי, טוביה צפיר וספי ריבלין. ניקוד השירים התבצע על ידי 7 מוקדי שיפוט ברחבי הארץ, כאשר כל מוקד חילק לשירים נקודות על-פי המדרג הבא: 1, 2, 3, 4, 5, 6, 7, 8 ,10 ו-12 נקודות. רגע לפני הקראת הניקוד של נקודת השיפוט האחרונה, תל אביב, היה מצב הנקודות מותח במיוחד, כאשר שני המקומות הראשונים היו "שירו" ו-"ריח וצבע" אשר צברו 55 נקודות כל אחד, ומיד אחריהם שני השירים "עד" ו-"פרפר" צברו 48 נקודות כל אחד. הכף הוכרעה לטובת השיר "שירו" רק בתום הקראתו של דליק ווליניץ את תוצאות הניקוד של מוקד תל אביב. בעוד חברי הלהקה התמקמו בעמדותיהם לקראת הביצוע החוזר של השיר הזוכה, אחזה שרה'לה שרון את פרחי הזכייה ואמרה אל המיקרופון בגאווה "תודה רבה. הפרחים לצה"ל!", משפט שליווה אותה במשך שנים לאחר התחרות. ירושלים - בני עורי כרמיאל - שולה שמרלינג אור עקיבא - אמיר חי חיפה - יעל אלמוג נצרת עילית - אמנון פאר בית שמש - דני רופ תל אביב - דליק ווליניץ ישראל הייתה השיר ה-24 בסדר ההופעה לאחר קפריסין ולפני נורווגיה בתום ההצבעה השיר קיבל 4 נקודות והגיע למקום ה-24 מתוך 25 מדינות שהשתתפו בתחרות. ישראל העניקה את ה-12 נקודות שלה לבריטניה. ישראל באירוויזיון קדם-אירוויזיון אירוויזיון 1993 קדם אירוויזיון, באתר הפסטיבלים קדם אירוויזיון 1993, סרטון באתר יוטיוב קדם אירוויזיון 1993 באתר סטריאו ומונו ישראל באירוויזיון 1993, סרטון באתר יוטיוב Israel 1993, באתר esc history אירופה לשלוש דקות - פרק 7, סרטון באתר יוטיוב אירופה לשלוש דקות - פרק 10, סרטון באתר יוטיוב Detailed voting results
תילו קהרר

תילו קֶהְרֶר (בגרמנית: Thilo Kehrer, נולד ב-21 בספטמבר 1996 בטובינגן שבגרמניה) הוא כדורגלן גרמני המשחק בעמדת הבלם במונקו ובנבחרת גרמניה. יכול לשחק גם בעמדת המגן. קהרר גדל בטובינגן הקרובה לשטוטגרט לאב גרמני ואם מבורונדי, ובנעוריו שיחק במספר מועדונים באזור הולדתו, לרבות מועדון הכדורגל שטוטגרט. בשנת 2012, כאשר היה בן 16, החל לשחק במחלקת הנוער של שאלקה 04, הידועה ביכולתה לאתר כישרונות צעירים איכותיים. בפברואר 2015 ערך קהרר את הופעת הבכורה שלו בקבוצה הבכירה של שאלקה 04 בבונדסליגה, בניצחון 0–3 על וולפסבורג. זו הייתה הופעתו היחידה של קהרר בבונדסליגה בעונה זו. בעונת 2016/17, קהרר הפך לשחקן משמעותי יותר, כשערך 16 הופעות ליגה, וסיים עם שאלקה במקום העשירי בבונדסליגה. בעונת 2017/18 קהרר תפס מקום חשוב בהגנת הקבוצה, בה שיתף פעולה עם בסטיאן אוצ'יפקה, נאלדו ומטייה נסטאסיץ', וסייע לקבוצה לסיים במקום השני בבונדסליגה, כשהקבוצה ספגה 37 שערים, ורק באיירן מינכן ושטוטגרט ספגו פחות. באותה עונה, הבקיע קהרר שלושה שערי ליגה, אחד מהם בתיקו 1-1 בדרבי של הרוהר מול בורוסיה דורטמונד. יכולתו הטובה של קהרר לא נעלמה מהמועדונים הגדולים. בקיץ 2018 חתם קהרר על חוזה לחמש עונות בפריז סן-ז'רמן, ששילמה עבורו 37 מיליון אירו לשאלקה 04. את הופעת הבכורה בפריז סן-ז'רמן ערך קהרר בניצחון 1–3 על אנז'ה במסגרת ליגת העל הצרפתית. בסיום עונת 2018/19 זכה קהרר עם פריז סן ז'רמן באליפות צרפת והגיע עמה לגמר הגביע הצרפתי, ממנו נעדר, כשפריז סן ז'רמן הפסידה בפנדלים לסטאד רן. בעונת 2019/20 זכה קהרר עם פריז סן ז'רמן בדאבל מקומי, והגיע עמה לגמר ליגת האלופות 2020, לאחר ששלבי ההכרעה של ליגת האלופות נדחו לחודש אוגוסט בעקבות התפרצות מגפת הקורונה. במשחק הגמר, שיחק קהרר 90 דקות בהפסד 0–1 לבאיירן מינכן, ולא הצליח להשלים טרבל. ב-17 באוגוסט 2022 חתם בוסטהאם יונייטד מהפרמייר ליג תמורת 10 מיליון אירו. ארבעה ימים לאחר מכן ערך הופעת בכורה בקבוצה, בהפסד 0–2 לברייטון אנד הוב אלביון. ב-5 בינואר 2024 חזר לצרפת והושאל למונקו. קהרר שיחק בנבחרות הצעירות של גרמניה, לרבות בנבחרת גרמניה בכדורגל עד גיל 21. עם נבחרת זו, זכה קהרר באליפות אירופה בכדורגל עד גיל 21 - 2017, בה ערך הופעה אחת, כשהחליף את גדעון יונג בחצי הגמר מול אנגליה, בו ניצחה גרמניה בפנדלים. במשחק הגמר, בו ניצחה גרמניה את ספרד, קהרר לא שותף. בהמשך, שימש קהרר קפטן במספר משחקים של הנבחרת עד גיל 21. ב-9 בספטמבר 2018 ערך קהרר את הופעת הבכורה שלו במדי נבחרת גרמניה הבכירה, כשהחליף את מתיאס גינטר בדקה ה-72 במשחק בו ניצחה גרמניה את פרו במשחק ידידות בריין-נקר ארנה. נכלל בסגל נבחרת גרמניה לטורניר מונדיאל 2022. פריז סן-ז'רמן אליפות צרפת: 2018/2019, 2019/2020, 2021/2022 הגביע הצרפתי: 2019/2020, 2020/2021 גביע הליגה הצרפתית: 2019/2020 הסופר קאפ הצרפתי: 2019, 2020, 2022 וסטהאם יונייטד הקונפרנס ליג: 2022/2023 נבחרת גרמניה הצעירה אליפות אירופה עד גיל 21: 2017 מדיה וקבצים בנושא תילו קהרר בוויקישיתוף תילו קהרר, ברשת החברתית פייסבוק תילו קהרר, ברשת החברתית אקס (טוויטר) תילו קהרר, ברשת החברתית אינסטגרם תילו קהרר, באתר Transfermarkt תילו קהרר, באתר Fussballdaten.de (בגרמנית) תילו קהרר, באתר Soccerway תילו קהרר, באתר BDFutbol תילו קהרר, באתר WorldFootball.net תילו קהרר, באתר National Football Teams תילו קהרר, באתר FootballDatabase.eu Flick beruft Moukoko, Füllkrug und Götze in WM-Kader באתר הרשמי של פדרציית הכדורגל הגרמנית, 10 בנובמבר 2022 (בגרמנית)
השקעה (פירושונים)

האם התכוונתם ל... השקעה – העברה של סכום כסף (או הון) לגורם אחר כדי לייצר הכנסה השקעה אחראית – השקעה המתחשבת ברווחה החברתית הכוללת בנוסף לשיקולי הרווח הכלכלי השקעת אימפקט – המכונה גם השקעה חברתית – השקעה המתבצעת באופן מוצהר לא רק משיקולי רווח, אלא גם במטרה לגרום לשיפור באספקט ערכי מסוים השקעת חוץ ישירה – השקעות זרות ישירות בכלכלה המקומית בשיעור משמעותי יחסית ליעד ההשקעה בנק השקעות – חברה המספקת שירותים פיננסיים שונים ליחידים, לתאגידים, ולממשלות, לדוגמה גיוס כספים על ידי חיתום, או על ידי פעילות כסוכן של הלקוח בהנפקת ניירות ערך יועץ השקעות – אדם העוסק במתן ייעוץ בנוגע לכדאיות ההשקעה (קנייה ומכירה) בניירות ערך ובנכסים פיננסיים תיק השקעות – חשבון השקעות אשר משלב נכסים פיננסיים וניירות ערך, ולרוב מנוהל בידי מוסדות פיננסיים או בידי יחידים בעלי רישיון ניהול תיק השקעות
ישראל באירוויזיון 1995

ישראל השתתפה באירוויזיון 1995 עם השיר אמן בביצוע של ליאורה בעיר דבלין, בירת אירלנד. קדם-אירוויזיון 1995 הוא תחרות שנערכה לבחירת השיר הישראלי שייצג את ישראל באירוויזיון 1995 באירלנד. התחרות נערכה במרכז דוהל שבשכונת התקווה בתל אביב והנחו אותה מיכאלה ברקו ואקי אבני. בתחרות התמודדו 13 שירים, ומתוכם נבחר השיר "אמן" שבוצע על ידי ליאורה, זמרת שהייתה אלמונית עד אותו הערב. את השיר כתבה חמוטל בן זאב והלחין משה דץ. עם ההכרזה על השיר המנצח עלתה ליאורה לבמה לביצוע חוזר של השיר, הפעם ביחד עם אורנה ומשה דץ שסייעו בהלחנת השיר ותרמו להצלחתו. השיר זכה באותה שנה במקום השמיני במצעד הפזמונים העברי השנתי (ה'תש"ן–ה'תשנ"ט) של רשת ג'. זמרת בולטת נוספת בתחרות הייתה דנה אינטרנשיונל שהגיעה למקום השני עם השיר "לילה טוב אירופה". כאן החל החיבור של אינטרנשיונל לתחרות האירוויזיון, כאשר היא נבחרה בהמשך לייצג את ישראל הן באירוויזיון 1998 (וזכתה במקום הראשון) והן באירוויזיון 2011. ניקוד השירים התבצע על ידי 7 מוקדי שיפוט ברחבי הארץ, כאשר כל מוקד חילק לשירים נקודות על-פי המדרג הבא: 1, 2, 3, 4, 5, 6, 7, 8 ,10 ו-12 נקודות. הוד השרון - אמנון פאר שלומי - מוטי עדן תל אביב - איילה חסון חיפה - עופר נחשון אריאל - צ'רלי בוזגלו ירושלים - גלעד עדין פלמחים - אורנה יקיר ישראל הייתה השיר ה-21 בסדר ההופעה לאחר סלובניה ולפני מלטה בתום ההצבעה השיר קיבל 81 נקודות והגיע למקום ה-8 מתוך 23 מדינות שהשתתפו בתחרות. ישראל העניקה את ה-12 נקודות שלה לספרד. ישראל באירוויזיון קדם-אירוויזיון אירוויזיון 1995 קדם אירוויזיון, באתר הפסטיבלים קדם אירוויזיון 1995 - חלק א, סרטון באתר יוטיוב קדם אירוויזיון 1995 חלק ב, סרטון באתר יוטיוב קדם אירוויזיון 1995 באתר סטריאו ומונו ישראל באירוויזיון 1995, סרטון באתר יוטיוב Israel 1995, באתר esc history אירופה לשלוש דקות - פרק 7, סרטון באתר יוטיוב Detailed voting results